বিশেরবাঁশী ডেস্ক: টাঙ্গাইলের কালিহাতীতে ট্রাক খাদে পড়ে চারজন নিহত হয়েছেন। এতে আহত হয়েছেন অন্তত ৩০ জন। আহতদের টাঙ্গাইল জেনারেল হাসপাতালে ভর্তি করা হয়েছে। হতাহত সবাই প্রাণ আরএফএল কম্পানির শ্রমিক। তবে তাৎক্ষণিকভাবে তাদের বিস্তারিত পরিচয় জানা যায়নি। আজ সোমবার ভোর সোয়া ৫টার দিকে কালিহাতী থানার কাছে এ দুর্ঘটনা ঘটে। আহত যাত্রীরা জানান, তারা সবাই প্রাণ আরএফএল কম্পানির শ্রমিক। ছুটি শেষে গাইবান্ধা থেকে দুটি ট্রাকযোগে অন্তত ১২০ জন সিলেটের উদ্দেশে রওনা দেন। টাঙ্গাইলের কালিহাতী থানার কাছে একটি ট্রাক নিয়ন্ত্রণ হারিয়ে পাশের খাদে পড়ে গেলে এ হতাহতের ঘটনা ঘটে।